–Упершыню быў у Мазыры, упершыню слухаў даклады дактароў навук, што кампенсавалі многія тамы непрачытаных кніг. А якія цікавыя даследаванні праводзяць дзеці, якія цудоўныя вышыўкі ікон паказалі на выставе! Выступіў з паведамленнем аб злёце праваслаўнай моладзі, у якім сёлета прымаў удзел. Імкнуўся перадаць незнаёмым людзям тое захапленне лунінецкімі педагогамі, якія аддаюць свае ўменні і сваю любоў дзецям не толькі ў час працы, але і ў вольны час. Маё выступленне было названа “Моцная сям’я – моцная дзяржава”. Адна ж з мэт летняга адпачынку – даць “пакаленню next” уяўленне аб спрадвечным ладзе жыцця (сон – на зямлі, абед – на кастры, дасягненне поспеху – камандай), якога пазбаўляе сённяшняя нацэленасць большасці бацькоў на празмерны камфорт. Марым, што з цягам часу нашы духоўна-патрыятычныя сустрэчы на ўзбярэжжы Белага возера стануць сямейнымі.